ועדת העבודה, הרווחה והבריאות, כנסת 18, פרוטוקול מספר 703, 2012-05-21 13:00

חיים כץ: שלום לכולם, אני מתכבד לפתוח את הדיון.

חיים כץ: היום יום שני בשבוע, כ"ט באייר, 21 למאי, 2012.

חיים כץ: הנושא – הצעת חוק עבודת נוער (תיקון – צו למניעת עבירה), התשס"ט-2009 של חבר הכנסת אורי אריאל.

חיים כץ: אז קודם כל, אני רוצה להגיד לך כל הכבוד, כל הכבוד שהגשת הצעת חוק ולא החתמת עליה עוד איזה 700 טרמפיסטים.

חיים כץ: יש לך הצעת חוק ורעיון שאתה עובד עליו - -

אורי אריאל: נכון.

אורי אריאל: אבל לא אכפת לי שתרחיב בכל הכבוד.

חיים כץ: אתה לא צריך טרמפיסטים, והנוהג הה של צירוף טרמפיסטים – אני לא אוהב אותו.

חיים כץ: פתאום על הצעת חוק אחת רשומים 743 ח"כים.

חיים כץ: זה לא במקום.

חיים כץ: אתה, כיו"ר ועדת ביקורת יודע שיש 120 ח"כים בכנסת, בלבד.

חיים כץ: אתה הגעת לבד, אז יפה שכך.

חיים כץ: הצעת החוק עברה בקריאה טרומית ואתה מביא אותה לפה כהכנה לקריאה ראשונה.

חיים כץ: בוא תדבר אתנו, על מה אתה מדבר.

אורי אריאל: אנחנו מדברים על מציאות שאנחנו ניתקל בה בזמן הקרוב, בעוד חודש יוצאים מיליון תלמידים לחופשה.

אורי אריאל: אנחנו מדברים על הבוגרים יותר, אלה שמגיל מסוים, ומדובר לצורך העניין על 200 אלף תלמידים שמחפשים עבודה, וטוב שכך.

אורי אריאל: חלקם הגדול גם הולך לעבודה.

אורי אריאל: אלא שהנערים האלה לא מודעים מספיק לחוקי העבודה, וכו'.

אורי אריאל: זה בשבילם עבודה לכמה ימים, הם לוקחים את הכסף, נוסעים , מטיילים – כל אחד לפי עניינו.

אורי אריאל: יש, לצערנו, מעסיקים רבים מדי שמנצלים את העניין הזה ולא מתנהגים - - -

חיים כץ: והצעת החוק הזו – מה אומרת?

אורי אריאל: הצעת החוק הזו אומרת שיש אפשרות, אם קיבל מעסיק הוראה להפסיק את העסקתו של קטין שעובד אצלו - -

חיים כץ: מפקח עבודה אזורי.

אורי אריאל: - - - הוא קיבל את ההפסקה על ידי המפקח והוא ממשיך להעסיק אותו, כי פעמים רות המעסיק אומר- מה איכפת לי?

אורי אריאל: אז הוא ייתן לי דוח כזה, אני ממשיך.

אורי אריאל: תהיה יכולת להפסיק את זה בצורה חדה, ברורה, כולל על ידי בית משפט, אם צריך.

אורי אריאל: אני רוצה להגיד תודה למר קדמן שהחוק הזה בא ממשרדם, הגיע אלי מהם.

אורי אריאל: אנחנו מנסים לקדם אותו וברוך השם הגענו לקריאה ראשונה.

חיים כץ: ומה יעשו למעסיק הזה, שלמרות המפקח - - ?

חיים כץ: מה הסנקציות?

אורי אריאל: אז אנחנו נותנים אפשרות לבית המשפט פה להגיד את דברו בצורה רחבה מעבר ל - -

חיים כץ: מעבר לקנס.

אורי אריאל: כן.

חיים כץ: והקנס – כמה?

אורי אריאל: זה אני לא זוכר להגיד.

נועה בן שבת: כאן לא מוצע לקבוע קנס.

נועה בן שבת: מאפשרים לבית המשפט להטיל ערובה כדי להבטיח שיקיימו את הצו שניתן.

נועה בן שבת: את צו המניעה או צו העשה, שניתן.

אורי אריאל: אנחנו צריכים משהו יותר חזק כדי שהמעסיקים האלה, שמשתמשים בנערים - -

חיים כץ: יש פה מישהו בחדר שמתנגד להצעת החוק?

פאריד מחג'נה: אני ממשרד המשפטים.

פאריד מחג'נה: המטרה של הצעת החוק, ובטוח שמשרד המשפטים בעד , במיוחד אחרי שהיא עברה קריאה טרומית, רק שיש לנו עדיין נקודות שצריך - - -

חיים כץ: בסדר, אז אחרי הקריאה הראשונה.

אורי אריאל: בהמשך.

אורי אריאל: נתאם אתכם.

דוד ימין: אני ממשרד התמ"ת.

דוד ימין: יש בכל זאת משהו שחשוב להבהיר – הצעת החוק הזו עברה בוועדת השרים בקריאה ראשונה - -

חיים כץ: ראשונה?

חיים כץ: אולי יש הצעה ממשלתית דומה, אני לא יודע.

דוד ימין: סליחה, בטרומית.

דוד ימין: אבל לגופו של עניין – כזה עבר, לא עבר עדיין החוק להגברת האכיפה.

דוד ימין: מה שהעניקה הצעת החוק הזו זה את השלב הקריטי בין המצב שבו משרד התמ"ת חושש שנעברות באיזה שהוא מקום עבירות כלפי נערים, ואז הוא צריך לעבור את כל ההליך של חקירה פלילית וכתב אישום פלילי, ורק אחרי שנתיים יכול להיות שהוא יגיע להרשעה.

דוד ימין: ובינתיים, בשנתיים האלה – אין לי שום דבר שעוצר את המעסיק, או משהו שמפחיד אותו להפסיק את העבירה שלו.

וילמה מאור: עשית קיצור הליך.

דוד ימין: הצעת החוק היתה נכונה מאד וגם במקומה, וגם הניסוח המשפטי שלה זה "היה יסוד סביר להניח".

דוד ימין: זאת אומרת, בית המשפט יצטרך יסוד סביר להניח בשביל להוציא צו, בניגוד להרשעה - -

חיים כץ: אוקיי, הבנו.

חיים כץ: נעבור להקראה.

נועה בן שבת: רק נסביר - כרגע מוצע לאפשר לקבל צו מניעה או צו עשה מיידי על ידי בית המשפט, לא המפקח.

נועה בן שבת: המפקח צריך, באמת, יסוד סביר להניח, אבל בראיות אזרחיות.

נועה בן שבת: הוא לא צריך - -

אורי אריאל: אנחנו צריכים פה תגובה מהירה, כי הילדים האלה באים לשבועיים לעבוד, והם אינם, בכלל, אז אנחנו צריכים תגובה מהירה.

דוד ימין: והם לא מודעים לעיצומים הכספיים.

חיים כץ: את הדיונים נעשה אחר כך.

נועה בן שבת: נערים שעובדים בתקופת הקיץ עובדים לתקופה קצרה.

נועה בן שבת: יכול להיות שיש פה איזה שהוא צורך מיידי להורות על הפסקת מציאות מסוימת או הפסקת התנהגות מסוימת, ולכך זה בעצם נועד.

דוד ימין: הערה אחת, מהותית – בנוגע לערובה, רק להבהיר, שהיא לא בשליטת משרד התמ"ת, אלא זו ערובה שמול בית המשפט.

חיים כץ: מאה אחוז.

חיים כץ: ואנחנו נעבור להקראה.

נועה בן שבת: " הצעת חוק עבודת הנוער (תיקון – צו למניעת עבירה), התשע"ב–2012* הוספת סעיף 29א.

חיים כץ: ואנחנו, אורי אריאל, אם זה יעבור במליאה בקריאה הראשונה, את ההמשך אתה תתאם עם משרד המשפטים.

חיים כץ: הוא יגמור את כל העניינים שיש לו לעשות, ויבוא לציון גואל.

חיים כץ: מי בעד?

אורי אריאל: אני מצביע במקום חבר הכנסת הפרופ' אריה אלדד.

חיים כץ: הצבעה

חיים כץ: נגד –אין

חיים כץ: החוק אושר לקריאה ראשונה.

חיים כץ: הוועדה אישרה את הנוסח לקריאה ראשונה.

חיים כץ: אתה תתאם עם משרד המשפטים והתמ"ת ויבוא לציון גואל.

אורי אריאל: אנחנו מודים למועצה הלאומית לשלום הילד.

חיים כץ: תודה, ישיבה זו נעולה.